**INDOKOLÁS**

**a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló önkormányzati rendelethez**

Szombathely Megyei Jogú Város Önkormányzata Közgyűlése Magyarország 2020. évi központi költségvetéséről szóló 2019. évi LXXI. törvény 58. § (6) bekezdésében, a közszolgálati tisztviselőkről szóló 2011. évi CXCIX. törvény (a továbbiakban: Kttv.) 226. § (7) bekezdésében, 232/A. § (1) bekezdésében, 234. § (3)-(4) bekezdésében, 236. § (4) bekezdésében és a 237. §-ban foglalt felhatalmazások alapján rendelkezik a képviselő-testület hivatalánál dolgozó köztisztviselők közszolgálati jogviszonyának egyes kérdéseiről.

1. **§**

A rendelet személyi hatályát tartalmazza.

1. **§**

A rendeletben foglalt rendelkezések értelmezésére vonatkozó rendelkezéseket tartalmazza.

1. **§**

Az illetményre és az illetmény kifizetésének módjára vonatkozó rendelkezéseket tartalmazza.

1. **§**

Magyarország 2020. évi központi költségvetéséről szóló 2019. évi LXXI. törvény 58. § (6) bekezdése alapján a helyi önkormányzat képviselő testülete rendeletben a 2020. évben – az önkormányzat saját forrásai terhére – a polgármesteri hivatalánál foglalkoztatott köztisztviselők vonatkozásában a Kttv-ben foglaltaktól eltérően a központilag meghatározott illetményalapnál magasabb összegben állapíthatja meg az illetményalapot. A rendelet-tervezet azt a javaslatot tartalmazza, hogy az illetményalap mértéke 2020. évben 44.550,- Ft-ban kerüljön megállapításra.

1. **§**

A Kttv. 234. § (3) bekezdés a) pontja, valamint (4) bekezdése lehetővé teszi, hogy megyei jogú város önkormányzata rendeletben az általa foglalkoztatott felsőfokú iskolai végzettségű köztisztviselők részére egységesen az alapilletmény legfeljebb 40%-áig terjedő, az érettségi végzettségű köztisztviselők részére az alapilletmény legfeljebb 20%-áig terjedő illetménykiegészítést állapítson meg. A rendelet-tervezet azt a javaslatot tartalmazza, hogy az illetménykiegészítés mértéke a 2020. évben a közszolgálati jogviszonyban álló felsőfokú végzettségű köztisztviselő esetén az alapilletmény 35%-ában, az érettségi végzettségű köztisztviselő esetén az alapilletmény 20%-ában kerüljön megállapításra.

1. **§**

A Kttv. 236. § (4) bekezdése alapján a helyi önkormányzat rendeletben vezetői illetménypótlékot állapíthat meg egységesen valamennyi vezetőre kiterjedően, amelynek mértéke az osztályvezetői szintnek megfelelő vezető alapilletményének legfeljebb 10%-a, a főosztályvezető-helyettesi szintnek megfelelő vezető alapilletményének legfeljebb 15%-a. A rendelet-tervezet ez alapján a vezetői illetménypótlékra vonatkozó rendelkezéseket tartalmazza.

1. **§**

A Kttv. 232/A. § (1) bekezdésében foglalt felhatalmazás alapján a helyi önkormányzat képviselő-testülete rendeletben rendelkezhet arról, hogy a képviselő-testület hivatala köztisztviselője számára a Közszolgálati Tisztviselők Napja, július 1-je munkaszüneti nap legyen. A (2) bekezdés értelmében a helyi önkormányzat képviselő-testületének fenti döntése esetén az azzal összefüggésben keletkező többletköltségek fedezetét a helyi önkormányzat saját bevétele biztosítja. A rendelet-tervezet azt a javaslatot tartalmazza, hogy a Közszolgálati Tisztviselők Napja, július 1-je a közszolgálati jogviszonyban álló közszolgálati dolgozók számára munkaszüneti nap.

1. **§**

A Kttv. 237. §-a úgy rendelkezik, hogy a helyi önkormányzati képviselő-testülete a juttatásokkal és támogatásokkal összefüggésben a Kttv. keretei között rendeletben szabályozza a szociális, jóléti, kulturális, egészségügyi juttatásokat, szociális és kegyeleti támogatásokat. A Kttv. 226. § (7) bekezdése alapján pedig a képviselő-testület hivatalánál foglalkoztatott köztisztviselő részére a 143. § (2) bekezdése szerinti bankszámlahozzájárulás a helyi önkormányzat képviselő-testületének rendeletében meghatározott módon és mértékben nyújtható. A rendelet-tervezet fentiek alapján a közszolgálati dolgozók számára biztosított juttatásokat, támogatásokat tartalmazza.

1. **§**

A rendelet hatályba lépésére, valamint alkalmazásának kezdő időpontjára vonatkozóan tartalmaz rendelkezést, tekintettel arra, hogy az illetményalapot és az illetménykiegészítést tárgyévre lehet megállapítani.

1. **§**

A korábbi szabályozás hatályon kívül helyezését tartalmazza.